Diari Oficial de la Generalitat Valenciana


Sumari del DOGV 9936, del 13-09-2024 (2024/9277)

EXTRACTE de la Resolució de 8 d'agost de 2024, de la Conselleria de Educació, Cultura, Universitats i Ocupació, per la qual es convoquen subvencions i assignacions econòmiques per a la realització d'activitats complementàries dirigides a l'alumnat escolaritzat en centres d'educació especial o en unitats d'educación especial situades en centres ordinaris sostinguts amb fons públics, per a l'exercici 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9936

Data del DOGV
:   13-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9277

CVE
:   BQYC-B-2411-5128

Data del document
:   08-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Extracte

Anàlisi jurídica

 Descriptors 

:   * ajuda pública
    * educació especial
    * ensenyament públic

BDNS (identif.): 779982.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/779982>

<http://www.pap.minhap.gob.es/bdnstrans/index>

*Primer. Persones beneficiàries*

Podran sol·licitar aquestes subvencions i assignacions econòmiques els centres d'educació especial i les unitats d'educació especial ubicades en centres ordinaris, sostinguts amb fons públics de la Comunitat Valenciana, que hagen realitzat activitats complementàries per a l'alumnat, amb necessitats educatives especials, escolaritzat en els respectius centres.

*Segon. Objecte*

La present resolució té per objecte convocar, per a l'exercici 2023, en règim de concurrència competitiva, subvencions i assignacions econòmiques per a la realització d'activitats complementàries que afavorisquen el desenvolupament d'habilitats socials necessàries per a la integració de l'alumnat, amb necessitats educatives especials, escolaritzat en centres d'educació especial o en unitats d'educació especial ubicades en centres ordinaris sostinguts amb fons públics de la Comunitat Valenciana.

*Tercer. Bases reguladores*

Ordre 32/2016, de 12 de juliol, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions per a la realització d'activitats complementàries per a l'alumnat escolaritzat en centres d'educació especial o en unitats d'educació especial ubicades en centres ordinaris sostinguts amb fons públics, publicada en el *Diari Oficial de la Generalitat Valenciana*  número 7829, de 15 de juliol de 2016.

*Quart. Quantia*

El finançament de les quantitats assignades als centres docents públics, amb caràcter de despesa extraordinària de funcionament, s'abonarà amb càrrec al capítol II del subprograma pressupostari 422H00 del pressupost de la Generalitat de l'any 2024, per un import global màxim de 100.000 euros.

El finançament de les quantitats assignades als centres docents privats concertats i centres de titularitat de corporacions locals s'abonarà amb caràcter de subvenció, a càrrec de la línia de subvenció S0290 del capítol IV del subprograma 422H00 del pressupost de la Generalitat de l'any 2024, per un import global màxim de 30.000 euros.

*Cinqué. Termini de presentació de sol·licituds*

El termini de presentació de les sol·licituds serà de deu dies hàbils a contar des de l'endemà de la seua publicació en el DOGV.

  

València, 8 d'agost de 2024

(p. d. Resolución 13.04.2022; DOGV 9328, 29.04.2022)

María del Rosario Escrig Llinares

Directora general d'Innovació i Inclusió Educativa